***Mona Lisa*** je britanski krimi dramski film iz 1986. kojeg je režirao Neil Jordan prema scenariju kojeg je napisao zajedno sa Davidom Lelandom. Glavne uloge tumače Bob Hoskins, Cathy Tyson, Robbie Coltrane i Michael Caine. Radnja se odvija oko vozača koji se zaljubi u elitnu prostitutku koja radi za jednog gangstera te odluči pomoći joj pronaći nestalu prijateljicu, zbog čega upada u velike nevolje.

Bob Hoskins je dobio pohvale za svoj nastup u filmu te je osvojio gotovo sve najvažnije nagrade za ulogu.

Radnja
------

Nakon odsluženja zatvorske kazne, sitni kriminalac George ima problema vratiti se u normalni život a njegova supruga ne da mu niti vidjeti njegovu kćer. Njegov bivši šef, gangster Mortwell, mu nalazi posao šofera. Od tada u autu vozi Simone, elitnu prostitutku, kroz London te je ujedno i njen tjelohranitelj. Iako se isprva ne podnose, s vremenom se sprijatelje a ona mu pomaže pronaći i otmjenu odjeću.

Simone ga zamoli da potraži njenu poznanicu, Cathy, koja također radi kao prostitutka, ali joj se izgubio svaki trag. Nakon što je obišao četvrt, George pronalazi Cathy te ju izbavi iz lanca prostitucije. Ipak, ispostavi se da je Cathy bila lezbijska ljubavnica Simone te da prvo mora proći kroz triježnjenje od droga. George prizna Simone da je zaljubljen u nju, ali ih prekida svodnik Anderson, te dolazi do potjere. U jednom stanu, Simone ustrijeli Andersona i Mortwella. George shvati da ga Simone nikada nije voljela nego da ga je samo iskoristila da pronađe Cathy. Oni idu razdvojenim putevima, a George se vraća starom životu i svojoj kćeri.

Glavne uloge
------------

* Bob Hoskins - George
* Cathy Tyson - Simone
* Michael Caine - Denny Mortwell
* Robbie Coltrane - Thomas
* Clarke Peters - Anderson
* Kate Hardie - Cathy
* Zoë Nathenson - Jeannie (Zoe Nathenson)
* Sammi Davis - May
* Rod Bedall - Terry
* Joe Brown as Dudley
* Pauline Melville - Georgeova supruga

Nagrade
-------

| Godina | Nagrada | Kategorija | Nominirani | Rezultat |
| --- | --- | --- | --- | --- |
| 1987. | Oscar | Najbolji glavni glumac | Bob Hoskins | Nominacija |
| Zlatni globus | Najbolji film - drama | Nepoznato | Nominacija |
| Najbolji scenarij | Neil Jordan, David leland | Nominacija |
| Najbolja sporedna glumica | Cathy Tyson | Nominacija |
| Najbolji glavni glumac - drama | Bob Hoskins | Osvojeno |
|
| BAFTA | Najbolji film | Stephen Woolley, Patrick Cassavetti, Neil Jordan | Nominacija |
| Najbolja režija | Neil Jordan | Nominacija |
| Najbolja glumica | Cathy Tyson | Nominacija |
| Najbolji scenarij | Neil jordan, David Leland | Nominacija |
| Najbolja montaža | Lesley Walker | Nominacija |
| Najbolji glumac | Bob Hoskins | Osvojeno |
| Bostonsko društvo filmskih kritičara | Nagrada Bostonskog društva filmskih kritičara za najboljeg glumca | Bob Hoskins | Osvojeno |
| Filmski festival u Cannesu | Zlatna palma | Neil Jordan | Nominacija |
| Najbolji glavni glumac | Bob Hoskins | Osvojeno |
| Nagrada Udruženja njujorških filmskih kritičara | Najbolja sporedna glumica | Cathy Tyson | Nominacija 2. mjesto |
| Najbolji glavni glumac | Bob Hoskins | Osvojeno |

Kritike
-------

Film je dobio razmjerne pohvale kritičara. Roger Ebert je filmu dao četiri zvijezdice: "Odnos između dvaju glavnih likova u filmu je zanimljiv, jer su oboje, zbog osobnih razloga, razvili stil koji ne otkriva puno. Imaju zidove, a prijateljstvo znači biti u mogućnosti pogledati preko nečijeg tuđeg zida a opet ostaviti svoj netaknut...Kraj filma je malo preuredan za moj okus. Ali u filmu poput ovoga, sve što se događa ovisi o atmosferi i likovima, a *Mona Lisa* zna točno kako se to radi." James Berardinelli je također hvalio film te dao moguće objašnjenje za naziv istog: "Bezbrižna. Lijepa. Nedodirljiva. Sve su to riječi koje se mogu iskoristiti kako bi se opisala žena u najpoznatijoj slici Leonarda Da Vincija, "Mona Lisa." I dok svi znaju kako ona izgleda, nitko ne zna njenu priču...Postoje očite paralele između žene na slici i lika kojeg tumači britanska glumica Cathy Tyson u svojem debiju 1986. Georgeova opsjednutost Simonom opravdava naslov filma. Za njega, ona je Mona Lisa - lijepa, tajnovita i nedostižna. Zbog njegovog ograničenog kontakta s njom, i na temelju priča koja mu ona govori (neke su točne, neke nisu), on stvara svoju vlastitu sliku žene koju bi htio. Na kraju, otkriva da je stvarnost potpuna suprotnost od njegove fantazije, i da ga je manipulirala kako bi joj povjerovao stvari koje nisu točne."

Ipak, Vincent Canby je za *New York Times* odbacio film te ga opisao kao "uglađeni kič."

Izvori
------

1. ↑  Ebert, Roger (2.7. 1986) "Review: *Mona Lisa*" Arhivirano 2012-07-16 na Wayback Machine-u *Chicago Sun-Times*
2. ↑  James Berardinelli. „Mona Lisa (1986)". reelviews.net.
3. ↑  Canby, Vincent (13.7. 1986) "Movie Review: *Mona Lisa* (1986)". *The New York Times*

Vanjske poveznice
-----------------

* *Mona Lisa* na sajtu IMDb
* *Mona Lisa (film)* na stranici Screenonline Britanskog filmskog instituta
* *Mona Lisa* na AllRovi-u
* *Mona Lisa* na Rotten Tomatoes-u ()
* Criterion Collection - esej Neila Jordana

| * p
* r
* u
Filmovi koje je režirao Neil Jordan |
| --- |
| 1980-e | 
* *Angel* (1982)
* *The Company of Wolves* (1984)
* *Mona Lisa* (1986)
* *High Spirits* (1988)
* *We're No Angels* (1989)

 |
| 1990-e | 
* *The Miracle* (1991)
* *The Crying Game* (1992)
* *Interview with the Vampire: The Vampire Chronicles* (1994)
* *Michael Collins* (1996)
* *The Butcher Boy* (1997)
* *In Dreams* (1999)
* *The End of the Affair* (1999)

 |
| 2000-e | 
* *The Good Thief* (2002)
* *Breakfast on Pluto* (2005)
* *The Brave One* (2007)
* *Ondine* (2009)

 |
| 2010-e | 
* *Byzantium* (2012)

 |